b"\n_START_ARTICLE_\nHiperc\xc3\xa0\n_START_PARAGRAPH_\nHiperc\xc3\xa0 \xc3\xa9s una classe hipot\xc3\xa8tica de cicl\xc3\xb3 tropical extrem que es podria formar si la temperatura de l'oce\xc3\xa0 arrib\xc3\xa9s al voltant dels 50\xc2\xa0\xc2\xb0C; 15\xc2\xa0\xc2\xb0C m\xc3\xa9s que la temperatura m\xc3\xa9s c\xc3\xa0lida registrada en un oce\xc3\xa0. Aquest increment podria presentar-se a causa de l'impacte d'un gran asteroide o cometa, un gran volc\xc3\xa0, una erupci\xc3\xb3 supervolc\xc3\xa0nica o l'escalfament global generalitzat. Existeix certa especulaci\xc3\xb3 que diu que una s\xc3\xa8rie d'hipercans deguts a l'impacte d'un asteroide gran o un cometa contribu\xc3\xafren a l'extinci\xc3\xb3 dels dinosaures. El terme va ser creat per Kerry Emanuel el 1994 per a designar un hipot\xc3\xa8tic cicl\xc3\xb3 tropical. El terme va ser creat pel cient\xc3\xadfic americ\xc3\xa0 Kerry Emanuel el 1994 a la Massachusetts Institute of Technology.\n_START_SECTION_\nDescripci\xc3\xb3 f\xc3\xadsica\n_START_PARAGRAPH_\nLa velocitat del vent dels hipercans seria de m\xc3\xa9s de 800 km/h i la pressi\xc3\xb3 central de menys de 700 hPa, permetent-los tenir una vida \xc3\xbatil molt llarga. Comparativament, el cicl\xc3\xb3 m\xc3\xa9s extens i m\xc3\xa9s intens registrat va ser el Tif\xc3\xb3 Tip de 1979 que provoc\xc3\xa0 una velocitat del vent de m\xc3\xa9s de 300 km/h i una pressi\xc3\xb3 central de 870 hPa._NEWLINE_Les condicions extremes necess\xc3\xa0ries per crear un hiperc\xc3\xa0 possiblement podrien produir un sistema fins a la mida de d'Am\xc3\xa8rica del Nord, creant marors cicl\xc3\xb2niques de 18 metres i un ull de gaireb\xc3\xa9 300 km de di\xc3\xa0metre. Les aig\xc3\xbces podrien mantenir-se prou calentes durant setmanes, permetent que es formessin m\xc3\xa9s d'un hiperc\xc3\xa0. Els n\xc3\xbavols de l'hiperc\xc3\xa0 podria arriba als 30 km a l'estratosfera. Aquesta tempesta intensa tamb\xc3\xa9 podria danyar la capa d'oz\xc3\xb3 de la Terra. Les mol\xc3\xa8cules d'aigua a l'estratosfera reaccionarien amb l'oz\xc3\xb3 per a accelerar la descomposici\xc3\xb3 en O\xe2\x82\x82 i reduir l'absorci\xc3\xb3 de la llum ultraviolada."